**„ЕКО МЕДЕТ” ЕООД – ПАНАГЮРИЩЕ**

ул. „Георги Бенковски” № 7 Управител 0357/6 4030

4500 гр. Панагюрище Факс 0357/ 6 4030

България E-mail: ekomedet@abv.bg

**ОДОБРЯВАМ: \_\_\_\_\_\_\_\_\_\_\_\_\_\_\_\_\_**

 **Д-р Ясен Христов,**

 **Управител**

 **на „ЕКО МЕДЕТ” ЕООД**

**ДОКУМЕНТАЦИЯ**

**ЗА ПРОВЕЖДАНЕ НА ОБЩЕСТВЕНА ПОРЪЧКА НА СТОЙНОСТ ПО ЧЛ. 20, АЛ. 3 ОТ ЗОП**

**ЧАСТ А.**

**УКАЗАНИЯ ЗА УЧАСТИЕ В ПОРЪЧКАТА**

1. **ОБЩА ИНФОРМАЦИЯ ЗА ПОРЪЧКАТА**
2. **Предмет и описание на поръчката**

 Поръчката е за предоставяне на услуга с предмет „**Изготвяне на инвестиционен проект: „Рехабилитация на корекцията на река Медетска в участъка на котлована на рудник „Медет“.**

Изготвянето и одобряването на инвестиционния проект са предпоставки за извършването на дейности, необходими завъзстановяване на корекцията на река Медетска в участъка на рудник „Медет” с цел предотвратяване на потенциална опасност от преливане на води от котлована на рудник „Медет” и замърсяване поречието на река Тополница.

 Обектът се намира в района на гр. Панагюрище, коритото на р. Медетска в участъка на рудник „Медет“.

1. **Прогнозна стойност и срок за изпълнение**

Прогнозната стойност е69 900 лв. без ДДС. Оферти с ценови предложения, които надхвърлят посочената прогнозна стойност, ще бъдат отстранявани от участие и оценка.

 Срокът за изпълнение е **до 60 (шестдесет) дни** от датата на сключване на договора с определения изпълнител.

1. **Начин на определяне на изпълнител**

**3.1**. Определянето на изпълнител е по реда за възлагане чрез събиране на оферти с обява съобразно прогнозната стойност на поръчката по т. 2, която е в стойносите по чл. 20, ал. 3, т. 2 от ЗОП.

**3.2**. Обществената поръчка се възлага въз основа на икономически най-изгодната оферта, която се определя въз основа на критерий за възлагане - най-ниска цена.

1. **Изисквания за изпълнението**

 Описание на параметрите, съдържанието и изискванията към изпълнението се съдържат в техническите спецификации и проекта на договор.

**5. Приложимост на закона**

За неуредените в тази документация въпроси се прилагат разпоредбите на ЗОП, ППЗОП и действащото българско законодателство.

1. **УКАЗАНИЯ ЗА УЧАСТИЕ**

1. **Максимално допустима стойност**

Изпълнението на поръчката се финансира с целеви средства от централния държавен бюджет за финансиране на дейности по Постановление № 140 на Министерски съвет от 23 юли 1992 г. за преструктуриране на рудодобива и поетапно закриване на неефективни производствени мощности *(Обн. ДВ. бр. 61 от 28 юли 1992 г., изм и. доп.).* Стойността на поръчката се определя в български лева без включен ДДС и следва да не надвишава прогнозната стойност от69 900 лв. без ДДС(шестдесет и девет хиляди и деветстотин) лева без ДДС, която е и максимална стойност, при която възложителят може да възложи изпълнението.

Оферираната от участника цена за изпълнението трябва да не надхвърля посочената максимална сума и е крайна - включва всички разходи за изпълнението, печалба, както и непредвидени разходи.

**2. Начин на плащане**

Плащането на цената за изпълнение на предмета на поръчката ще се извърши по банков път от възложителя на изпълнителя в срок до 3 работни дни от получаване на превод от Министерството на икономиката по банковата сметка на възложителя въз основа на отчетеното и приетото изпълнение от възложителя и от МЕС към МИ, и издадена от изпълнителя данъчна фактура, по-подробно виж в проекта на договор – *Приложение № 17*

3. **Срок и място за получаване на оферти**

Оферти могат да бъдат подавани всеки работен ден от 9.00 до 17.00 ч. с краен срок до **07 юли 2016 г., 17.00 ч.,** в адреса на управление на възложителя – гр. Панагюрище-4500, ул. „Георги Бенковски” № 7.

В случай, че в посочения краен срок бъдат получени по-малко от три оферти, срокът ще бъде удължен с още 3 дни, след което получените оферти ще бъдат разгледани и оценени, независимо от техния брой.

Офертите ще бъдат отворени на следващия работен ден след изтичане на посочения краен срок, съответно на удължения срок, от 11.00 ч., освен ако по допълнително възникнали причини възложителят определи друга дата и час, за което ще бъде съобщено в профила на купувача.

**4. Срок на валидност на офертите**

Срокът на валидност на офертата е не по-малко от **90 (деветдесет) дни**, считано от крайния срок за подаване, съответно посочената в обявата дата. При необходимост от удължаване на срока на валидност Възложителят може да поиска допълнително това от участника/ците с изрично писмо.

5. **Разяснения**

При писмено искане, направено до три дни преди изтичането на срока за получаване на оферти, възложителят ще публикува в профила на купувача писмени разяснения по условията на обществената поръчка в срок до следващия работен ден от датата на получаване на искането.

**6. Лично състояние на участниците – изисквания и документи**

**6.1. Основания за отстраняване по чл. 54 и 55 от ЗОП**

Възложителят ще отстрани участник, когато е налице основание съгласно чл. 54 и 55 от ЗОП, възникнало преди или по време на възлагането на обществената поръчка, а именно:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301- 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила[[1]](#footnote-1);

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен;

8. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

9. лишен е от правото да упражнява определена професия или дейност –проектантска дейност, съгласно законодателството на държавата, в която е извършено деянието;

10. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

11. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора.

Основанията по чл. 54, ал. 1, т. 1, 2 и 7 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанията се прилагат съобразно сроковете и условията, определени в чл. 57 и др. от ЗОП. Основанията за отстраняване се прилагат и когато участник е обединение от физически и/или юридически лица и за член на обединението е налице някое от основанията за отстраняване.

**6.2. Доказване на липсата на основания по т. 6.1**

Към офертата участниците подават декларации за липсата на обстоятелствата по образците, представени в *Приложение № 6, Приложение № 7 и Приложение № 8*, попълнени и подписани съгласно изискванията на нормативен акт и указанията и забележките във всеки от тях.

**6.3. Документи за доказване липсата на основания за отстраняване, които се представят от избрания изпълнител за сключването на договор**

Избраният изпълнител представя документите, посочени в чл. 58 от ЗОП за доказване липсата на основанията за отстраняване, освен когато съответни обстоятелства са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

7. **Критерии за подбор и документи**

**7.1. Годност /правоспособност/ за упражняване на професионална дейност – проектантска правоспособност**

Участниците трябва да имат пълна проектантска правоспособност съгласно Закона за камарите на архитектите и инженерите в инвестиционното проектиране чрез вписване в регистър на Камарата на инженерите в инвестиционното проектиране или еквивалентно съгласно законодателството на държава членка на Европейския съюз.

За доказване на това изискване трябва да посочат регистрацията си в Камарата на инженерите в инвестиционното проектиране или еквивалентно съгласно законодателството на държава членка на Европейския съюз, съответно да представят документ за извършена регистрация, когато това не може да бъде установено от публичен регистър с безплатен достъп или участникът не е посочил институцията, която осигурява достъп или друг начин за установяване на посоченото обстоятелство.

**7.2. Икономическо и финансово състояние**

Не се поставят изисквания.

**7.3. Технически и професионални способности**

**7.3.1**. Участникът следва да има **опит** при изпълнението на услуги с предмет, еднакъв или сходен с предмета на поръчката, като в тригодишен предходен период, считано от крайния срок за подаване на офертите, има изпълнени минимум 2 (две) услуги, включващи изготвяне на инвестиционни /работни/ проекти за хидротехнически или хидромелиоративни обекти, или обекти за отвеждане на руднични води.

„***Услуга, сходна с предмета на поръчката***“ е изготвянето на инвестиционен /работен/ проект за хидротехнически или хидромелиоративен обект, или обект за отвеждане на руднични води.

За доказване на изискването по т. 7.3.1 участникът представя **Справка за опита** при изпълнението на услуги, еднакви или сходни с предмета на поръчката, съгласно образеца в ***Приложение № 10***.

**7.3.2.** Участникът следва да има **внедрена система за управление на качеството** в съответствие с изискванията на ISO 9001:2008 или еквивалентен с обхват, отговарящ на предмета на поръчката - проектиране или еквивалентно. Възложителят приема еквивалентни сертификати, издадени от органи, установени в други държави членки.

Възложителят приема и други доказателства за еквивалентни мерки за осигуряване на качеството, когато участникът не е имал достъп до такива сертификати или е нямал възможност да ги получи в съответните срокове по независещи от него причини.

Когато участникът е обединение, което не е юридическо лице, документът за доказване на това изискване се представя от член/овете на обединението, които ще извършват дейности в обявения обхват на предмета на поръчката.

За доказване на изискването по т. 7.3.2 участникът представя **заверено копие на валиден сертификат или еквивалентен документ за внедрена система за качество** **ISO 9001:2008 или еквивалентна в посочения обхват съобразно предмета на поръчката.**

**7.3.3**. Участникът трябва да разполага с достатъчен брой **специалисти** с професионална квалификация и опит за успешното изпълнение на дейностите по предмета на поръчката в рамките на определения срок. Предложеният от участника екип за изпълнение на поръчката трябва да включва най-малко 5 (пет) лица - ръководител на екипа и ключови експерти, съгласно посочените изисквания за професионална квалификация.

Минималните изисквания по отношение на екипа са следните:

1/ Ръководител на екипа – 1 бр.

а) завършено висше образование – образователно-квалификационна степен „магистър“ в област „Технически науки”, с професионално направление „Архитектура, строителство и геодезия“ съгласно Класификатора на областите на висше образование и професионалните направления, утвърден с ПМС № 125 от 2002 г., професионална квалификация „строителен инженер“ или „инженер“, специалност „ХМС“ или „ХТС“, или еквивалентна образователна степен с еквивалентна професионална квалификация, придобита в чужбина, в област, еквивалентна на посочената;

б) пълна проектантска правоспособност по специалността съгласно Закона за камарите на архитектите и инженерите в инвестиционното проектиране;

в) минимум 5 години професионален опит по специалността;

г) опит като ръководител на екип/проект в изпълнението на поне 2 услуги, еднакви или сходни с предмета на поръчката.

2/ Експерт Хидрология и Хидравлика – 1 бр.

а) завършено висше образование – образователно-квалификационна степен „магистър“ в област „Технически науки”, с професионално направление „Архитектура, строителство и геодезия“ съгласно Класификатора на областите на висше образование и професионалните направления, утвърден с ПМС № 125 от 2002 г., професионална квалификация „строителен инженер“ или „инженер”, специалност „ХМС“ или „ХТС“, или еквивалентна образователна степен с еквивалентна професионална квалификация, придобита в чужбина, в област, еквивалентна на посочената;

б) пълна проектантска правоспособност по специалността съгласно Закона за камарите на архитектите и инженерите в инвестиционното проектиране;

в) минимум 3 години професионален опит по специалността;

г) опит като ръководител на екип/проект или ключов експерт в изпълнението на поне 2 услуги, еднакви или сходни с предмета на поръчката.

3/ Експерт Геодезист (снимка и трасировъчен план) – 1 бр.;

а) завършено висше образование – образователно-квалификационна степен „магистър“ в област „Технически науки”, с професионално направление „Архитектура, строителство и геодезия“ съгласно Класификатора на областите на висше образование и професионалните направления, утвърден с ПМС № 125 от 2002 г., специалност „геодезия“ или „маркшайдер“, или еквивалентна образователна степен с еквивалентна професионална квалификация, придобита в чужбина, в област и специалност, еквивалентни на посочените;

б) ограничена или пълна проектантска правоспособност съгласно Закона за камарите на архитектите и инженерите в инвестиционното проектиране;

в) опит като геодезист/маркшайдер в изпълнението на поне 2 услуги, еднакви или сходни с предмета на поръчката.

4/ Експерт Хидростроителство – 1 бр.;

а) завършено висше образование – образователно-квалификационна степен „магистър“ в област „Технически науки”, с професионално направление „Архитектура, строителство и геодезия“ съгласно Класификатора на областите на висше образование и професионалните направления, утвърден с ПМС № 125 от 2002 г., професионална квалификация „строителен инженер“ или „инженер“, специалност „ХМС“ или „ХТС“, или еквивалентна образователна степен с еквивалентна професионална квалификация, придобита в чужбина, в област и специалност, еквивалентни на посоченото;

б) пълна проектантска правоспособност по специалността съгласно Закона за камарите на архитектите и инженерите в инвестиционното проектиране;

в) минимум 3 години професионален опит по специалността;

г) опит като ръководител на екип/проект или ключов експерт в изпълнението на поне 2 услуги, еднакви или сходни с предмета на поръчката.

5/ Експерт „ПБЗ“ за част „План за безопасност и здраве“ – 1 бр.:

а) завършено висше образование – образователно-квалификационна степен „магистър“ с придобита образователна степен магистър в област „Технически науки“ и специалност в областта на строителството или еквивалентно;

б) пълна проектантска правоспособност по специалността съгласно Закона за камарите на архитектите и инженерите в инвестиционното проектиране

6/ Експерт „ПБ“ за част „Пожарна безопасност“ – 1 бр.:

а) завършено висше образование – образователно-квалификационна степен „магистър“ в област „Технически науки“ и специалност в областта на строителството или еквивалентно;

б) притежаващ квалификация по интердисциплинарна част „ПБ“, която се доказва с удостоверение, сертификат или друг документ;

7/ Експерт „ПУСО“ за част „Управление на строителните отпадъци“ – 1 бр.:

а) завършено висше образование – образователно-квалификационна степен „магистър“ в област „Технически науки“ и специалност в областта на строителството или еквивалентно;

б) завършил квалификационен курс на обучение: „Нормативен контекст, основни положения и практически указания по приложението на Наредба за управление на строителните отпадъци и за влагане на рециклирани строителни материали“ или еквивалентно, и притежаващ удостоверение, сертификат или друг документ.

*З****абележка****:* Изискването за експерти по т. 5, 6 и 7 може да бъде изпълнено чрез едно или повече лица, отговарящи на изискванията, но различно/и от лицата, посочени за предходните позиции Ръководител на екипа, Експерт Хидрология и Хидравлика, Експерт Геодезист, Експерт Хидростроителство.

Участниците в поръчката трябва да докажат изпълнението на изискването по т. 7.3.3, като представят **Справка-декларация** за екипа и данни за изпълнение на изискванията за образование, квалификация и опит за всеки от неговите членове, по образеца в ***Приложение № 11***, в оригинал.

За всеки от експертите, ако не са със сключено действащо трудово правоотношение с участника, се представя и декларация за участие в изпълнението по образеца в ***Приложение № 12***, в оригинал.

 По отношение на критериите, свързани с професионална компетентност, участниците могат да се позоват на **капацитета на трети лица** само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. Когато участник се позовава на капацитета на трети лица, той посочва третите лица в офертата си и трябва да може да докаже, че ще разполага с техните ресурси, както и представи документи за поетите от третите лица задължения.

 Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване по т. 6.1 по-горе.

 За доказване на съответните критерии за подбор и липсата на основания за отстраняване за всяко трето лице се представят съответните документи и декларации, което се посочва изрично и в списъка на документите (по образеца в *Приложение № 2*).

 Възложителят изисква от участника да замени посоченото от него трето лице, ако то не отговаря на някое от условията по чл. 65, ал. 4 от ЗОП.

**8. Подизпълнител/и**

 **У**частниците трябва да посочат в офертата подизпълнителя/ите и дела от поръчката, който ще им възложат, ако възнамеряват да използват такъв/такива. В този случай трябва да представят и доказателство за поетите от подизпълнителя/ите задължения.

Подизпълнител трябва да отговаря на критериите за подбор съобразно вида и дела от поръчката, който ще изпълнява, и за него да не са налице основания за отстраняване. Възложителят изисква замяна на подизпълнител, за който е налице основание за отстраняване или не отговаря на критерий за подбор.

За всеки подизпълнител се представя попълнена и подписана декларация за съгласие за участието като подизпълнител относно обстоятелствата за неотстраняване и изпълнение на относимите изисквания по образеца, представен в ***Приложение № 5,*** както и съответните документи, изискуеми за подизпълнител.

**9. Изготвяне и подаване на оферти**

Офертата и приложенията към нея се изготвят на български език, съгласно образците, представени в настоящата документация, попълнени и подписани по посочения в закона и тези указания начин. Когато участникът е чуждестранно лице или обединение на чуждестранни лица, или обединение с участник чуждестранно лице, документите на чужд език се представят и в превод на български език.

Офертата се подписва от управляващия и представляващ участника или от изрично упълномощен негов представител и се подпечатва с печата на участника, ако има такъв. Декларации не може да се подписват от упълномощено лице. Невъзможността участник да предостави цялата изискана информация или представянето на оферта, неотговаряща на условията, посочени от Възложителя в документацията, води до отстраняване му.

Не се допуска представянето на варианти в офертата.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. Едно физическо или юридическо лице може да участва само в едно обединение, което има качеството на участник или като подизпълнител само на един участник в обществената поръчка.

Не може да участват с различни оферти свързани лица.

Офертата се подписва надлежно, оформя и представя в запечатан непрозрачен плик с посочения по-долу надпис до крайния срок за подаване на оферти - от участника лично, от упълномощен от него представител или по пощата, с препоръчано писмо, с обратна разписка, или чрез куриерска служба. Върху плика се поставя надпис:

***До***

***„ЕКО МЕДЕТ”ЕООД с адрес: гр. Панагюрище 4500, Община Панагюрище, област Пазарджик, ул.”Георги Бенковски” №7, етаж 2.***

***Оферта за възлагане на обществена поръчка с предмет:*** „**Изготвяне на инвестиционен проект: „Рехабилитация на корекцията на река Медетска в участъка на котлована на рудник „Медет“**

***Име/наименование на участника; адрес за кореспонденция; лице за контакт, телефон, факс и електронен адрес***

Подадена след крайния срок /дата и час/ оферта не се приема от възложителя.

Декларациите и документите се представят в оригинал. Когато някой от документите може да се представи като заверено копие, за такъв документ се счита този, при който върху копието на документа е записано*„Вярно с оригинала” и има подпис на* лицето, представляващо участника по актуалната му регистрация, съответно упълномощеното лице*.*

Всяка страница от офертата и приложенията към нея трябва да бъдат последователно номерирани, с поставен подпис на лицето, което представлява участника порегистрация, съответно упълномощеното лице*.*

**10. Основания за отстраняване на участник**

 Освен посочените по-горе обстоятелства по т. 6.1, възложителят ще отстрани от участие:

 10.1. Участници, които са „свързани лица“. „Свързани лица“ са:

 а) лицата, едното от които контролира другото лице или негово дъщерно дружество;

 б) лицата, чиято дейност се контролира от трето лице;

 в) лицата, които съвместно контролират трето лице;

 г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

 „Контрол“ е налице, когато едно лице:

 а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

 б) може да определя пряко или непряко повече от половината от членовете на управителния или контролния орган на едно юридическо лице; или

 в) може по друг начин да упражнява решаващо влияние върху вземането на решения във връзка с дейността на юридическо лице;

 10.2. Участник, който не отговаря на поставените критерии за подбор или не изпълни друго условие, посочено в ЗОП, ППЗОП, обявата за обществена поръчка или в тази документация;

 10.3. Участник, който е представил оферта, която не отговаря на:

 а) предварително обявените условия на поръчката;

 б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

 10.4. Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 – 5 от ЗОП;

 10.5. Участник, който след покана от възложителя и в определения в нея срок не удължи срока на валидност на офертата си;

 10.6. Участник, който е предложил цена за изпълнение на поръчката, по-висока от определената от възложителя в обявата и настоящата документация за участие прогнозна /максимална/ стойност на поръчката;

 10.7. Участник, който е представил Техническо предложение за изпълнение на поръчката, което не отговаря на изискванията на Техническите спецификации на възложителя и условията в настоящата документация;

 10.8. Участник, за който са налице забранителните основания по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

1. **РАЗГЛЕЖДАНЕ И ОЦЕНКА НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ И СКЛЮЧВАНЕ НА ДОГОВОР**
2. **Разглеждане и оценка на офертите**

 Получените в срок оферти ще бъдат разгледани и оценени от комисия, определена от възложителя, съставена от нечетен брой лица.

 Ако в посочения краен срок бъдат получени по-малко от три оферти, същите няма да бъдат отворени преди изтичането на удължения с още три дни срок, след чието изтичане получената оферта/и ще бъдат разгледани и оценени, независимо от техния брой.

 Комисията отваря офертите по реда на тяхното постъпване и обявява ценовите предложения, при което могат да присъстват представители на участниците.

 Комисията извършва действията по разглеждането на техническите предложения към офертите на участниците, които не са отстранени при наличие на основание за това при преглед на другите документи към офертата. В случай, че при разглеждане на техническите предложения бъде установено основание за отстраняване на участник, същият не участва в класирането.

 Когато по отношение на критериите за подбор или изискванията към личното състояние на участник се установи липса, непълнота и/или несъответствие на информацията, включително нередовност или фактическа грешка, на участника се предоставя възможност да представи нова информация, да допълни или да пояснят представената информация. За целта комисията посочва установените нередовности за всеки участник в протокола по чл. 54, ал. 7 от ППЗОП и го изпраща протокола на всички участници в деня на публикуването му в профила на купувача.

 В срок до 5 работни дни от получаването на протокола на комисията участник, по отношение на който е констатирано несъответствие или липса на информация, може да представи на комисията един или повече нови и/или други документи, които съдържат променена и/или допълнена информация, вкл. Относно факти и обстоятелства, които са настъпили след крайния срок за получаване на офертите. Същата възможност се прилага и за подизпълнителите и/или третите лица, посочени от участника, когато има такива. Участник може да замени подизпълнител или трето лице, когато е установено, че същото не отговарят на условията на възложителя, при условие, че това не води до промяна на техническото предложение.

 След изтичането на срока за изправяне на нередовности комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор, след което проверява изпълнението на условията и изискванията, посочени в техническите спецификации в техническите предложения на участниците. Участници, които не са представили технически предложения, които отговарят на изискванията, се отстраняват от участие и не участват в класирането.

 Комисията класира участниците по критерия „най-ниска цена“, като ги подрежда по предложената цена за изпълнение. На първо място се класира участникът, предложил най-ниска цена, следван от останалите участници, подредени във възходящ ред на предложените цени за изпълнение. При оферти с две или повече еднакви най-ниски цени се провежда жребий за определянето на изпълнител.

 Своята работа комисията отразява в протокол, който се съставя и подписва от нейните членове. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

 **2. Сключване на договор за изпълнение**

Договорът за обществена поръчка е писмен, като се сключва от възложителя с определения изпълнител в 30-дневен срок от датата на определяне на изпълнителя и при условие, че определеният изпълнител представи необходимите документи.

Договорът се подписва съобразно проекта на договор в ***Приложение № 17****,* в който е посочена предложената от класираният на първо място участник цена за изпълнение.

За подписването на договора избраният изпълнител представя:

 - гаранция за изпълнение на договора в размер на 5 % от стойността на договора, предоставена в една от формите съгласно чл. 111, ал. 5 от ЗОП, избрана от определения изпълнител. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката;

- документите в изпълнение на задължението по чл. 67, ал. 6 от ЗОП относно липсата на основанията за отстраняване и съответствието с критериите за подбор.

Когато определеният изпълнител избере гаранцията за изпълнение на договора да бъде представена под формата на парична сума, същата следва да бъде внесена по банкова сметка на „Еко медет”ЕООД: **IBAN: BG 40 CECB 9790 10 B610 5001, BIC: CECBBGSF, "ЦКБ" АД, клон Пазарджик.**

В случай, че се представя банкова гаранция, същата следва да е в оригинал и със срок на валидност не по-малко от 2 (два) месеца след изтичане на срока на договора. Условията и сроковете за задържане или освобождаване на гаранцията за изпълнение са съгласно чл. 111 от ЗОП и проекта на договор.

Възложителят може да сключи договор със следващия класиран участник, когато има такъв, ако избраният за изпълнител участник: откаже да сключи договор, не представи някой от посочените документи или не се яви за сключването му в определения от възложителя срок, без да посочи обективни причини.

**3. Прекратяване възлагането на обществена поръчка**

Възложителят може да прекрати възлагането на поръчката до сключване на договора за възлагане на обществената поръчка, като публикува съобщение на профила на купувача, в което ще посочи мотивите за прекратяването.

1. **ПРИЛОЖЕНИЯ**

Приложение Обр. № 1 – Оферта

Приложение Обр. № 2 – Списък на документите към офертата

Приложение Обр. № 3 – Декларация за свързани лица

Приложение Обр. № 4 – Декларация по ЗИФОДРЮПДРКТЛТДС

Приложение Обр. № 5 - Декларация подизпълнители

Приложение Обр. № 6 – Декларация по чл. 54, ал. 1, т. 1,2 и 7 ЗОП

Приложение Обр. № 7 - Декларация по чл. 54, ал. 1, т. 3-5 ЗОП

Приложение Обр. № 8 - Декларация по чл. 55, ал. 1, т. 1-4 ЗОП

Приложение Обр. № 9 – Декларация за приемане на проекта на договор

Приложение Обр. № 10 – Списък на услугите през последните 3 г.

Приложение Обр. № 11 – Списък на експертите от екипа на участника

Приложение Обр. № 12 – Декларация на експерт

Приложение Обр. № 13 – Техническо предложение

Приложение Обр. № 14 – Декларация за конфиденциалност на част от офертата

Приложение Обр. № 15 - Ценово предложение

Приложение Обр. № 16 – текст за банкова гаранция за изпълнение

Приложение 17 – Проект на договор

**ЧАСТ Б.**

**технически спецификации**

**І. Местоположение и характеристика на района и обекта за строителство**

**1. Река Медетска**

Река Медетска е десен приток на река Тополница. Водосборът и е разположен на територията на две общини – Панагюрище и Златица. Преди започване на интензивни открити минни работи във водосбора на реката, основните хидрографски характеристики са били, както следва:

* дължина на реката от извора – 12,3 км;
* среден наклон на реката – 44,0 ‰;
* площ на водосборната област – 31,0 км2;
* средна надморска височина на водосборната област – 1092 м;
* среден наклон на водосборната област – 0,350 ‰;
* гъстота на речната система -1,6 км/км2;
* залесеност – 89,6%;
* отточен модул за периода 1959 - 1975 г.:

 - Мср от 5,48 до 15, 8 л/сек/км2;

 - Ммакс от 102 до 626 л/сек/км2;

 - Ммин от 0,16 до 3,23 л/сек/км2

В момента значителна част от релефа на водосборната област на реката е силно изменен от проведените интензивни работи за добив на мед до началото на 90-те години на миналия век – огромна дупка с дълбочина 270 м и обем 61.3 млн. м3 и насипища с площ 2 112 000 м2 и с височина до 224 м. Нещо повече – река Медетска не съществува от извора до излаза на тунела при рудника. Оттокът на реката се формира само от дренажните и повърхностни води на насипищата от ликвидирания добив на мед. Районът около откритата кариера е силно повлиян от изкуствени геотектонски процеси, които са довели както до нарушаване на естествения релеф, така и до преразпределение на повърхностния отток към котлована на рудника, като основна дренажна артерия в района. Това обстоятелство не дава възможнаст на река Медетска да се самовъзстановява след приключване на рудодобива.

Променено е трайно и движението на подземните води в района. От естественото им състояние по посока към руслото на река Тополница, сега е създадена депресия около котлована на рудника, който играе ролята на много голям еквивалентен дренажен кладенец за територията на водосборната област на река Медетска, което е довело до обръщане на потока на пукнатинните подземни води в обратна посока.

Нарушената естествена речно-овражна система във водосборната област освен неблагоприятно въздействие върху чистотата на водите играе и негативна роля по отношение на устойчивостта на инфраструктурата в района – пряко е застрашен пътят от републиканската пътна мрежа Панагюрище - Златица.

**2. Котлован на рудник „Медет”**

Находище „Медет” е разположено в Средна гора, на около 15 км северно от град Панагюрище в района на курорта Панагюрски колонии. Строителството на рудник „Медет” e започнало през 1961 г., а добиването на руда - от 1964 г. Оттогава до закриването на рудника през 1992 г. са преработени над 160 млн. тона руда, със средно съдържание на мед 0.322%, а количеството на добития метал е над 520 хил. тона.

 Поради изтичане на повърхностни води в котлована на рудника, нивото на водата в него постоянно се повишава. От лятото на 2015 г. се наблюдават свлачищни процеси в югозападната част на рудника, които все още са активни, и големи земни маси се свличат в котлована. Котата на водното ниво е завишена до 861,57 м по данни от „Асарел – Медет” АД, което е само на около 37 м от котата на преливане. Оставащият свободен обем е 17,9 мил. м3 и съществува реална опасност от преливане на води от котлована.

**ІІ. Съществуващо положение**

В приетата схема към работен проект „Рудник „Медет“ - Управление и пречистване на води и мониторинг”, приет на Междуведомствен експертен съвет (МЕС) при Министерство на икономиката и енергетиката (МИЕ) МИЕ с Протокол № 79/24.06.2009 г. (който в момента се изпълнява), за отвеждане на водите от водосбора на река Медетска се предвижда разделяне на чистите води, постъпващи от водосборите, незасегнати от антропогенната дейност, от замърсените води, получени при инфилтриране на повърхностните води през табаните и площадката на фабриката. В момента двата вида води се смесват при тяхното преминаване през засегнатия от антропогенната дейност участък от водосбора до Помпена станция (ПС) „Кантона”, като след това по цялата дължина на река Медетска до вливането в река Тополница текат замърсени води.

Съгласно приетата схема, събирането и отвеждането на водите се състои в разделно улавяне на чистите и замърсените води и отвеждане на замърсените води до съществуващия котлован на рудник „Медет”.

**1. За отвеждане на чистите води в района на рудник „Медет” се използват три надлъжни колектора:**

- първият от тях съвпада със съществуващия по западния скат на водосбора събирателен канал за повърхностни скатови води К1 с направление от юг на север;

- вторият съвпада със съществуващото корито на река Медетска и е с направление от юг на север;

- третият е северният охранителен канал с направление е от изток на запад, за който се предвижда корекция на Кеселишко дере.

Първият и третият канали са включени за изпълнение в цитирания по-горе работен проект (в процес на изпълнение): „Рудник „Медет“ - Управление и пречистване на води и мониторинг” – Първи етап – Управление на води.

Това решение в максимална степен се вписва в съществуващите дадености на релефа и ще позволи ограничаване на достъпа на външни повърхностни води до табаните, които са основният източник на замърсяване на водите.

Вторият канал, съвпадащ със съществуващото корито на река Медетска в участъка на котлована на рудник „Медет”, не е предмет на изпълнение по горепосочения работен проект.

**2. Корекция на река Медетска (съществуващ канал) в участъка на котлована на рудник „Медет” и техническо състояние**

След площадката на фабриката, в участъка на котлована на рудник „Медет”, река Медетска е коригирана в открит стоманобетонов канал с трапецовидно напречно сечение. Каналът е с широчината на дъното 2,20 м, дълбочина 2,20 м и дължина около 1000 м.

 Същият е разположен успоредно на съществуващия хвостопровод, състоящ се от две стоманобетонови корита. Преди канала са изградени бараж и дренажна система за улавяне на замърсените води.

С протокол от 24.03.2016 г. на комисията, назначена със Заповед № 12 от 23. 03.2016 г. на управителя на „ЕКО МЕДЕТ” ЕООД (Комисията), е констатирано, че:

2.1. Корекцията на река Медетска в района на рудник „Медет” е в лошо техническо състояние. Част от водите на реката дренират в котлована на рудника. Значително е завишено нивото на водите в котлована, което създава предпоставка за свлачищни процеси.

2.2. Конструкцията на коритото в по-голямата си част е видимо компрометирана. Ерозирали и разрушени са дъното и стените.

2.3. Поради стръмните прилежащи откоси в много участъци се наблюдава свличане и срутване на скални маси в коритото на корекцията на реката.

2.4. По протежението на трите основни дерета, от които постъпват водни количества в корекцията, липсват съоръжения за улавяне и отвеждане на твърдия и воден отток в реката.

2.5. В отделни участъци прилежащия в съседство с реката хвостопровод е компрометиран. Разрушени са дъното и стените, а хвостопроводът е запълнен с наноси от земни и скални маси.

2.6. При съществуващия водосток, преминаващ под пътя, няма изградена предпазна дига за предотвратяване преливането на води по пътя.

2.7. Съществуващата отводнителна канавка, прилежаща към междуведомствения път и рудника, отвежда повърхностните води в котлована, вместо в река Медетска.

С цел предотвратяване на потенциална опасност от преливане на води от котлована на рудник „Медет” и замърсяване поречието на река Тополница, което би довело до екологична катастрофа в района, Комисията е направила предложение да се предприемат незабавно следните мерки:

- да се направят необходимите замервания и да се установят обемите и видовете работи за възстановяване на корекцията на река Медетска в района на рудник „Медет” в съответствие с констатациите;

- да се възложи изготвянето на инвестиционен (работен) проект за: „Рехабилитация на корекцията на река Медетска в участъка на котлована на рудник „Медет”, който да бъде внесен за разглеждане и приемане от МЕС при Министерство на икономиката (МИ);

- да продължи изпълнението на приетия на МЕС при МИЕ работен проект за обект „Рудник „Медет”. Управление и пречистване на води и мониторинг” – Първи етап – Управление на води.

**ІІI. Основание за възлагане на проектирането**

1. Задачата за управление на водите в района на рудник „Медет” е включена в Приложение № 1 към ПМС № 140/1992 г.

2. Протокол от 24.03.2016 г. на комисията, назначена със Заповед № 12 от 23.03.2016 г. на управителя на „ЕКО МЕДЕТ” ЕООД.

3. Писма изх. № 00-04-00-21/10.02.2016 г. и изх. № 00-04-00-31/15.03.2016 г. на „Асарел - Медет” АД относно състоянието на котлована на рудник „Медет”.

**ІV. Предмет на техническите спецификации**

Предмет на настоящите технически спецификации е определяне на изискванията за изготвяне на инвестиционен проект в работна фаза: „Рехабилитация на корекцията на река Медетска в участъка на котлована на рудник „Медет”.

**V. Цел на проекта**

Целта на проекта е възстановяване на корекцията на река Медетска в участъка на рудник „Медет” с цел предотвратяване на потенциална опасност от преливане на води от котлована на рудник „Медет” и замърсяване поречието на река Тополница.

**VI. Обхват и съдържание на инвестиционния проект**

1. Инвестиционният проект трябва да бъде изработен във фаза работен проект /работни чертежи и детайли/ - еднофазно проектиране.

2. Работният проект трябва да бъде изготвен в съответствие с настоящите технически спецификации и договора за проектиране.

3. Инвестиционният проект в работна фаза трябва да бъде съобразен с и да отговаря на всички релевантни нормативни актове, действащи в страната.

**­**

**VII. Съдържание на инвестиционния проект**

1. По обхват и съдържание инвестиционният проект трябва да отговаря на изискванията на Наредба № 4 от 21.05.2001 г. за обхват и съдържание на инвестиционните проекти.

2. Проектирането ще бъде еднофазно – фаза работен проект.

3. Проектните части към работния проект трябва да включват:

3.1. работни чертежи и детайли, по които се изпълняват отделните видове СМР, в следните препоръчителни мащаби:

а) ситуационно решение - в М 1:500 и М 1:1000 и др.;

б) детайли - в М 1:20, М 1:5 и М 1:1;

в) други работни чертежи освен по б. „а“ и „б“ - в подходящ мащаб, в зависимост от вида и спецификата им;

3.2. обяснителна записка, поясняваща предлаганите проектни решения - обща и по отделните части, към която се прилагат издадените във връзка с проектирането документи и изходни данни;

3.3. изчисления и становище, обосноваващи проектните решения;

3.4. подробни количествено-стойностни сметки за целия обект и по отделните части, единични анализни цени и др.;

3.5. спецификация на предвидените за влагане строителни продукти (материали, изделия, комплекти и системи), включително с посочване на технически изисквания към тях в съответствие с действащите норми и стандарти.

4. **Проектът трябва да бъде разработен в следните части**:

* 1. **Част Хидроложки проучвания**

Задачата на хидроложкия доклад е да се определят речният отток при различните обезпечености и изчислителните характеристики на водния отток, необходими за извършване на корекционни мероприятия на река Медетска в частта на рудник „Медет“.

* 1. **Част Инженерно-геоложки и хидрогеоложки проучвания**

Целта е да се даде решение за безопасно преминаване на високите води и да се даде представа за инженерно-геоложките и хидрогеоложките условия в обсега на речното корито, подлежащо на рехабилитация, в т.ч. за: литоложкия строеж на земната основа, физико-механичните и якостно-деформационните показатели на речния скат, хидрогеоложките условия в речната тераса, наличието на опасни физико-геоложки явления и процеси.

* 1. **Част Геодезическа (снимка и трасировъчен план)**, съдържаща:

а) Чертежи, които трябва да включват:

- сборен генерален план с отразена основна ситуация;

- схеми на геодезическите мрежи за трасиране и контролиране;

- напречни и надлъжни профили;

- трасировъчен план, разработен в съответствие с действащите релевантни нормативни актове и инструкции по геодезия и в степен на подробност, необходима за изпълнението на обекта.

б) Обяснителната записка, която трябва да съдържа:

- данни за извършените геодезически работи;

- данни за проектираните локални геодезически мрежи-вид, описание на решението, разположение на точките, стабилизиране, инструменти, измерване, координатна система, обработка, резултати и точност;

- изходна основа (точки) за трасиране и контролиране;

- количествена сметка.

* 1. **Част Хидротехническа и строително-конструктивна (ХТС и СК)**, състояща се от:

а) Обяснителната записка, която трябва да включва:

- местоположение, инженерно-хидроложки условия, хидрогеоложки и инженерно – геоложки условия;

- техническо решение и обосновка на проектното решение за корекцията на река Медетска, необходимостта и начина на изпълнение на водоприемни съоръжения за повърхностни води и др.;

- последователността на изпълнение на СМР.

б) Изчисления, които да включват:

- хидравлични изчисления и оразмерителни таблици;

- изчисления на конструкциите на строителните съоръжения;

- отбиване на строителните води;

- спецификация на всички съоръжения, свързани с проектните решения на мрежите, включително с посочване на данни за технически параметри и спецификация на необходимите основни материали и изделия;

- количествена сметка.

в) Чертежи, които е необходимо да включват:

- ситуационен план в подходящ мащаб с характерни данни, нанесени трасета на съществуващите и проектираните мрежи и съоръжения с означени дължини, наклони, коти, количества, напори и др.;

- надлъжни и напречни профили в подходящ мащаб с оразмерителни данни, места на пресичания с други комуникации, ниво на съществуващ терен и др.;

- отбиване на строителните води;

- хоризонтални и вертикални разрези;

- детайли на съоръженията.

* 1. **Част Сметна документация**, съдържаща:

а) Обяснителна записка;

б) Стойностна сметка - обща и по подобекти, с:

- разработени анализни цени;

- транспортни схеми;

- остойностени машиносмени;

в) Генерална сметка в лева без ДДС.

* 1. **Част План по безопасност и здраве** **(ПБЗ)**, включващ:

всички приложения (календарен график) и др. необходими документи съгласно изискванията на Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи.

* 1. **Част Пожарна безопасност**, с обхват и съдържание съгласно изискванията на Наредба № 1з – 1971 от 2009 г. за строително – техническите правила и норми за осигуряване на безопасност при пожар.
	2. **Част План за управление на строителните отпадъци (ПУСО)**, с обхват и съдържание съгласно изискванията на Наредба за управление на строителните отпадъци и за влагане на рециклирани строителни материали.

**VIII. Изисквания на възложителя към изготвянето на проекто-сметната документация /ПСД/:**

1. проектът да се остойности детайлно;

2. при остойностяването да се ползват актуални цени по Справочника за цените в строителството (СЕК) – последната книжка, Тарифа за транспорта и всички други изисквания от практиката на МЕС;

3. да се разработят анализни цени за всички видове работи (с ясно разписан източник), за които няма цени по Справочника за цените в строителството (СЕК);

4. транспортните схеми да отразяват най-подходящия и икономически най-изгоден маршрут;

5. в отделни сметко-финансови разчети (СФР) да се включат: разходи за проектиране, авторски надзор, лабораторни изследвания, геодезически заснемания, координатор по безопасност и здраве, разходи по ЗУТ (изготвяне на доклад за оценка за съответствие, такси за съгласуване с контролни органи, разрешение за строеж и др.), технически съвети, разходи по Закона за обществените поръчки (ЗОП), приемателни комисии и други такси при необходимост, съгласно действащите релевантни нормативни актове;

6. проектът да бъде съобразен с основните изисквания към строежите за влагане на строителните продукти, определени в приложение І на Регламент (ЕС) № 305/2011 на Европейския парламент;

7. да се приложи количествена сметка (съответстваща на КСС, подробно, ясно и точно описани видовете работи и количества), необходима за изготвяне на офертите от заинтересовани лица за изпълнители на работния проект в последваща процедура по ЗОП.

**IX. НОРМАТИВНА БАЗА**

Проектът трябва да е съобразен със следните нормативни актове в техните актуални редакции към датата на извършване на съответните действия по изпълнението:

* Закон за устройство на територията;
* Закон за опазване на околната среда;
* Закон за водите;
* ПМС № 140 от 23.07.1992 г. за преструктуриране на рудодобива и поетапно закриване на неефективни производствени мощности;
* Наредба № 4 от 21.05.2001 г. за обхват и съдържание на инвестиционните проекти;
* Наредба № 1з – 1971 от 2009 г. за строително – техническите правила и норми за осигуряване на безопасност при пожар;
* Наредба № РД-02-20-1 от 05.02.2015 г. за условията и реда за влагане на строителни продукти в строежите на Република България;
* Наредба за управление на строителните отпадъци и за влагане на рециклирани строителни материали;
* Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* др. приложими актове.

**X. Изходни данни за обекта, предоставени от възложителя**

1. Скица на обекта;
2. Данни за собствеността на имота и др.

Наличните изходни данни и документи ще се приложат към договора за изпълнение.

При поискване на достъп до тях за целите на изготвяне на оферта същите са на разположение за преглед на заинтересованите лица в офиса на възложителя.

**XІ. Съгласуване, срокове, приемане и предаване на проекта**

1. Работният проект да се изготви в 7 /седем/ екземпляра на хартия, както и на електронен носител.

2. Предаването и получаването на работния проект ще стане с приемо-предавателен протокол в договорения с изпълнителя срок.

3. Изготвеният работен проект ще се разгледа и приеме /съгласува/ от Технически съвет в „ЕКО МЕДЕТ” ЕООД, гр. Панагюрище.

4. Съгласуваният по т. 3 работен проект се внася в Междуведомствен експертен съвет при Министерство на икономиката за приемане.

**ХII. ФИНАНСИРАНЕ НА ПРОЕКТА**

Изпълнението ще се финансира с бюджетни средства, постъпващи от Министерство на икономиката, определени по 140 ПМС/1992 г.

„ЕКО МЕДЕТ“ ЕООД ще прави разплащания за изпълнението, само след приемане на изготвения проект от МЕС при МИ.

**Изготвили:**

**…………………….... (екип на „ЕМ Консулт 21“ ООД – за част А)**

**………………………. (инж. Антоан Варадинов – за част Б)**

м. юни 2016 г.

1. Съгласно чл. 54, ал. 3 ЗОП това изискване не се прилага, когато:

1. се налага да се защитят особено важни държавни или обществени интереси;

2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година. [↑](#footnote-ref-1)